ห้องอาหาร Cafe G ใน รร.Holiday inn กรุงเทพฯ ถือว่าเป็นห้องอาหาร Buffet ที่ราคาย่อมเยามากๆแห่งหนึ่งเลยค่ะ  โดยเฉพาะอย่างยิ่งถ้าเทียบกับโลเคชั่นใจกลางเมือง ใกล้ห้างCTW และรถไฟฟ้า BTS ชิดลมขนาดนี้  ใครจะไปคิดว่าจะมีจัดBuffet ราคาเพียง 300 กว่าบาทต่อหัว ให้เรานั่งกินชิวๆสบายกระเป๋าอ่ะเนอะ..

แต่อย่างไรก็ตามในความถูกก็แลกมากับเมนูที่มีให้เลือกค่อนข้างจำกัด และ ไม่มีอาหารญี่ปุ่นให้เลือกทานนะคะ ซึ่งร้านนี้จะไปเน้นหนักที่เมนูอาหารไทยแทนค่ะ  อันนี้ก็ต้องแล้วแต่คนชอบน๊า

=-= สถานที่ และการเดินทาง =-=

ร้านอยู่ที่ชั้นล่างสุด รร. Holiday inn ถ. เพลินจิต นะคะ(อย่าหลงไปสีลมล่ะ)  การเดินทางสะดวกสุดๆด้วยรถไฟฟ้า BTS ลงสถานีชิดลม แล้วเดินย้อนขึ้นมาฝั่งสยาม  รร.จะอยู่ขวามือก่อนถึงแยกราชประสงค์ค่ะ  จะขับรถมาก็ได้ มีที่จอดรถสะดวกสบาย แต่ควรจะเผื่อเวลาสักนิด  เพราะแถวนี้รถติดใช้ได้เลยค่ะ

=-= บรรยกาศ =-=

ตกแต่งแบบโมเดิร์น  ไม่เรียบหรูจนตัวเกร็ง  ออกแนวเหมือนไปกินตามห้าง  สบายๆค่ะ  จัดโต๊ะในวันหยุดค่อนข้างแน่น  เพราะคนมาทานค่อนข้างเยอะ พอดูเลย น่าจะรองรับได้ 150-170ที่นั่ง
ออกแนวจอแจนิดนึง  ใครต้องการแบบชิวๆรื่นรมย์คงไม่ใช่ที่นี่นะ  วันที่แอมไปส่วนมากจะเป็นผู้ใหญ่ อายุ40-50 จับกลุ่มมาทานกันเยอะเลย  

=-= ราคา Buffet =-=

333++ ต่อหัวในมื้อ Brunch วันอาทิตย์ค่ะ  ราคานี้รวมเครื่องดื่ม น้ำเปล่า น้ำอัดลม **ราคานี้บัตร member โรงแรมไม่สามารถลดเพิ่มเติมได้แล้วนะคะ** 

=-= ไลน์อาหาร =-=

-ไลน์ของว่าง ☆☆☆ เนื่องจากที่นี่เน้นอาหารไทย  ของว่างก็จะเป็นแบบไทยๆนะคะ  มีข้าวเกียบปากหม้อ  สาคูไส้หมู ขนมสอดไส้  และวุ้นใบเตย แอมไม่ได้ชิม  แต่ที่บ้านชิมเค้าว่าโอเคกันค่ะ

- ไลน์กับข้าว ☆☆  จะเป็นแนวกับข้าว  มีแกงต่างๆ ไข่พะโล้ ผัดผัก ผัดเผ็ด  ฯลฯ  มีประมาณ 7-10 อย่างค่ะ อาหารรสชาติโอเค กลางๆ แบบไม่มีอันไหนติดใจเป็นพิเศษ

- มุมน้ำพริก ☆☆☆ จะมีน้ำพริกให้เลือกทาน 4ชนิด น้ำพริกอ่อง น้ำพริกกะปิ น้ำพริกหลน น้ำพริกปลาย่าง กินแนมกับผัก  แอมชอบน้ำพริกกะปิกับหลนค่ะ อร่อยใช้ได้เผ็ดกลางๆค่ะ

- ข้าวผัด ก๋วยเตี๋ยวผัดซีอิ๊ว☆☆ อันนี้ชิมแล้วกลางๆทั่วไปคะ ไม่โดดเด่น

- Meat station☆☆☆☆ ปกติรร.อื่นๆจะเป็นเสต็ก แฮม  อะไรประมาณนี้  ที่นี่เน้นอาหารไทยเลยเป็นไก่ย่างแทนค่ะ ซึ่งเค้าหมักไก่ได้ใช้ได้เลย  นุ่มหอม อร่อยทุกชิ้น  ที่เด็ดคือมีข้าวเหนียวเสริฟด้วย  สาวกเหนี่ยวไกจัดกันตามสบายเลย อิอิ

-มุมก๋วยเตี๋ยว ☆ ลูกชิ้นปลา ลูกชิ้นเนื้อ และลูกชิ้นหมู -- มุมนี้ตัวลูกชิ้นพอไปวัดไปวา แต่น้ำซุปจืดชืดมากค่ะ  ไม่ค่อย workเท่าไร

-Pasta station ☆☆☆ มีให้เลือกซอสครีม ซอสเพสโต้ และซอสมะเขือเทศค่ะ  แอมว่าเพสโต้เข้มข้นใช้ได้  แต่ครีมไม่ค่อย มันไม่ค่อยเข้มข้น  ยังไม่ถูกใจค่ะ  ซอสมะเขือเทศไม่ได้ลองค่า

-สลัด ผลไม้ และ ยำต่างๆ☆☆☆ มุมนี้จะทีผักสลัดให้เราเลือกทานกับซอสสลัดต่างๆนะคะ แล้วก็มีผลไม้สดให้เลือกทานหลายตัวทีเดียว  ที่แอมชอบในมุมนี้คือยำไทยค่ะ มียำไข่ต้ม ยำเนื้อคอหมู รสชาติโอเค  ไม่เผ็ดไป  อร่อยดีค่ะ

- ของหวาน ☆☆☆ มีเป็นเค้ก 4-5 อย่างคะ  ตัดเป็นสี่เหลี่ยมเล็กๆ  ไม่ได้ตกแต่งหน้าอะไรมาก  มีรสชาเย็น/ใบเตย/ชอคโกแลต/ชีสเค้ก อะไรประมาณนี้  รสชาติโอเค  ไม่ตื่นเต้นอะไรมาก

-ไอติม ☆☆☆☆ ไอติมมีสองรสให้เลือก  วันที่แอมไปมีไอติมชอคโกแลตแบบเข้มข้นเหนียวหนึบหนับ  ดาร์คสุดๆ  อันนี้อร่อยมาก  ให้อร่อยที่สุดในมื้อนี้เลย ปลื้มจริงจัง

-เครื่องดื่ม มีsoftdrink น้ำเปล่า ชาร้อน กาแฟร้อน รวมเสร็จสรรพในBuffet ค่ะ

=-= งานบริการ =-=

ถึงแม้ลูกค้าจะเยอะ แต่งานบริการก็ยังดีค่ะ คอยเก็บจาน ให้ตลอดแบบไม่ต้องเรียกเลย  สอบถามข้อมูลต่างๆก็ให้ข้อมูลด้วยความสุภาพและเต็มใจค่ะ

????สรุป โดยรวมแอมว่าเป็นBuffet ราคาไม่แรงมาก  แต่ความหลากหลายอาหารก็ไม่มากนัก  เน้นอาหารไทยเป็นหลัก  ไม่ให้ความรู้สึกตื่นเต้นว่าถึงกับต้องมาลอง ใครผ่านมาทางนี้ไม่รู้จะทานอะไร  ถือว่าเป็นตัวเลือก buffet ในระดับโรงแรมราคาเบาๆ นั่งเม้าท์ได้นานๆค่ะ

